**2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 8 PRIORITETO „SOCIALINĖS ĮTRAUKTIES DIDINIMAS IR KOVA SU SKURDU“ ĮGYVENDINIMO PRIEMONĖS NR. 08.1.3-CPVA-R-609 ,,PIRMINĖS ASMENS SVEIKATOS PRIEŽIŪROS VEIKLOS EFEKTYVUMO DIDINIMAS“ PROJEKTŲ FINANSAVIMO SĄLYGŲ APRAŠUI DAŽNIAUSIAI UŽDUODAMI KLAUSIMAI**

***Naudojami sutrumpinimai:***

***Aprašas*** *- 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.1.3-CPVA-R-609 ,,Pirminės asmens sveikatos priežiūros veiklos efektyvumo didinimas“ projektų finansavimo sąlygų aprašas, patvirtintas Lietuvos Respublikos sveikatos apsaugos ministro 2017 m. lapkričio 14 d. įsakymu Nr. V-1291.*

***Taisyklės*** *- Projektų administravimo ir finansavimo taisyklės, patvirtintos Lietuvos Respublikos finansų ministro 2014 m. spalio 8 d. įsakymu Nr. 1K-316.*

|  |  |  |
| --- | --- | --- |
| **Aprašo punkto Nr.** | **Klausimas** | **Atsakymas** |
| **I SKYRIUS** **BENDROSIOS NUOSTATOS** |
| **8 p.** | ***Ar DOTS kabineto įrengimui 5000,00 Eur skaičiuojasi papildomai prie regiono plane nurodytos skiriamos finansavimo sumos?***  | Aprašo 8 p. nurodytas skiriamų finansavimo lėšų paskirstymas regionams yra bendra suma visoms Apraše numatytoms veikloms vykdyti, t. y. kartu su lėšomis DOTS kabineto ir pakaitinio gydymo kabinetų įrengimui. |
| **9-10 p.** | ***Ar Aprašo 9 ir 10 p. nurodytos sumos yra orientacinės?***  | Aprašo 9 p. kiekvienam konkrečiam regionui nurodyta, už kokią sumą turi būti pasirašyta sutarčių 2018 - 2020 m., o 10 p. – ES struktūrinių fondų lėšos, kurios kasmet turi būti pripažįstamos deklaruotinomis, pagal regionus 2018-2021 m. Tiek savivaldybės, planuodamos projektus, tiek regionų plėtros tarybos, tvirtindamos regionų projektų sąrašus, privalo atsižvelgti į lentelėse nurodytas sumas ir prisidėti, kad jos būtų pasiektos (pvz. įvertinti paraiškų pateikimo terminus, galbūt juos trumpinti ir pan.).  |
| **12 p.** | ***Kur gali būti įrengtas nuo opioidų pakaitinio gydymo kabinetas?******Ar galime šitą kabinetą įrengti pirminės sveikatos priežiūros centre?*** | Pakeitus Aprašą, keitėsi ir 12.2 p., kuriame numatyta, kad priklausomybės nuo opiodų pakaitinio gydymo kabinetai gali būti įrengiami tiek psichikos sveikatos centruose, tiek asmens sveikatos priežiūros įstaigose, teikiančiose pirmines ambulatorines asmens sveikatos paslaugas.  |
| ***II SKYRIUS******REIKALAVIMAI PAREIŠKĖJAMS IR PARTNERIAMS*** |
| **18 p.** | ***Ar privačios įstaigos gali būti pareiškėjais / partneriais pagal priemonę Nr. 08.1.3-CPVA-R-609?***  | Pagal Aprašo 18 p., pareiškėjais (partneriais) gali būti asmens sveikatos priežiūros įstaigos, teikiančios pirmines ambulatorines asmens sveikatos priežiūros paslaugas. Tai reiškia, kad tinkami pareiškėjai yra ne tik viešosios asmens sveikatos priežiūros įstaigos, tačiau ir privačios (UAB ir pan.). Atkreipiame dėmesį, kad pareiškėjai ir projektai taip pat turi atitikti Aprašo 21.5 p., t. y. būti įtraukti į regiono plėtros planą. |
| **18 p.** | ***Kaip turėtų būti taikomas Aprašo 18 p.? Kaip savivaldybių institucijos, teikiančios projektinius pasiūlymus, turėtų atrinkti projektų pareiškėjus iš visų toje savivaldybėje pirminės ambulatorinės asmens sveikatos priežiūros paslaugas teikiančių asmens sveikatos priežiūros įstaigų? Kokios to procedūros?***  | Planavimo procedūros turi būti vykdomos remiantis Regionų projektų planavimo tvarkos aprašu, bei, kaip nurodyta Aprašo 18 p. – laikantis patikimo finansų valdymo principo – ekonomiškumo, efektyvumo, rezultatyvumo bei skaidrumo.  |
| **18 p.**  | ***Pirminės asmens sveikatos priežiūros įstaiga įsteigta 2017 m. lapkričio mėn. Ar gali tokia įstaiga būti pareiškėju/partneriu vykdant 12.1 ar 12.5 veiklas?*** | Ne, negali. Aprašo 18 p. nustatyta, kad vykdant 12.1, 12.4 ar 12.5 veiklas, būtina sąlyga yra 2017 m. rugsėjo 30 d. turėti prie asmens sveikatos priežiūros įstaigos prisirašiusių asmenų. Kadangi minima įstaiga įsteigta 2017 m. lapkričio mėn. ir 2017 m. rugsėjo 30 d. neturėjo prisirašiusių asmenų, ji negali būti pareiškėju/partneriu vykdant Aprašo 12.1, 12.4 ar 12.5 veiklas. |
| **18 p.**  | ***Visi senelių namų gyventojai prisirašę pas poliklinikos gydytoją, kuri pagal slaugytojos iškvietimą ateina patikrinti žmogaus, jeigu pablogėjo būklė, išrašo vaistus. Senelių namai pareiškėjais būti negali, bet ar jie galėtų būti partneriais, jei pareiškėjas būtų poliklinika?*** | Ne. Senelių namai nei pareiškėjais, nei partneriais negali būti projekte pagal šią priemonę. Pagal Aprašą galimi pareiškėjai ir partneriai yra asmens sveikatos priežiūros įstaigos, teikiančios pirminės ambulatorinės asmens sveikatos priežiūros paslaugas. Savivaldybių administracijos projekte gali dalyvauti tik kartu su asmens sveikatos priežiūros įstaiga, teikiančia pirminės ambulatorinės asmens sveikatos priežiūros paslaugas (vykdant Aprašo 12.2 veiklą projekte gali dalyvauti ir psichikos sveikatos centrai). |
| **18 p.**  | ***Ar pagal Aprašo 12.5 veiklą pareiškėju / partneriu gali būti ligoninė teikianti slaugos, slaugos ir palaikomojo gydymo ir (ar) paliatyviosios pagalbos paslaugas?*** | Vadovaujantis Aprašo 18 p., ligoninės negali būti nei pareiškėjais, nei partneriais. |
| **18 p.** | ***Kokią licenciją privalo turėti įstaiga, norėdama vykdyti veiklą stacionarinių slaugos paslaugų teikimui? Kadangi licencija yra išduodama kai sutvarkytos patalpos ir įsigyta reikiama įranga, ar galima šią licenciją gauti po projekto pabaigos?*** | Vadovaujantis Aprašo 18 p. pirminės asmens sveikatos priežiūros įstaiga, siekdama gauti finansavimą stacionarinių slaugos paslaugų teikimui, privalo iki paraiškos pateikimo turėti galiojančią licenciją teikti stacionarines slaugos paslaugas. Pavyzdžiui, siekiant gauti finansavimą stacionarinių **slaugos ir palaikomojo gydymo** paslaugų teikimui, iki paraiškos pateikimo privalo turėti galiojančią licenciją **slaugos ir palaikomojo gydymo** paslaugoms teikti (t.y. ne ambulatorinėms ar paliatyvios pagalbos paslaugoms teikti). Jei įstaiga iki paraiškos pateikimo neturi reikiamos licencijos, ji pareiškėju/partneriu būti negali. |
| **18 p.** | ***Jei planuojama vykdyti ambulatorinės slaugos veiklą, kokią licenciją reikia turėti?*** | Pirminės asmens sveikatos priežiūros įstaiga, siekdama gauti finansavimą ambulatorinių slaugos paslaugų teikimui, privalo iki paraiškos pateikimo turėti galiojančią licenciją teikti bendrosios praktikos slaugos paslaugas ir/ar ambulatorinės slaugos paslaugas namuose. |
| **18 p.**  | ***Ar teisingai suprantame, kad kartu su paraiška reikės turėti galiojančia slaugos ir palaikomojo gydymo licenciją, t.y. jei įstaiga šiuo metu licencijos neturi ir būtent projekto lėšomis norėjo įsisteigti stacionarios slaugos skyrių, ji to padaryti negali?*** | Norint vykdyti Aprašo 12.5 veiklą, tinkami pareiškėjai yra asmens sveikatos priežiūros įstaigos turinčios prie įstaigos prisirašiusių asmenų ir jau turinčios licenciją teikti ambulatorinės/stacionarinės/palaikomojo gydymo/paliatyvios slaugos paslaugas. Minėtas licencijas asmens sveikatos priežiūros įstaigos privalo turėti iki paraiškos pateikimo.  |
| **18-19 p.** | ***Ar pareiškėjas pirminės sveikatos priežiūros centras, planuodamas vykdyti veiklas pagal Aprašo 12.1 ir 12.5 papunkčius, gali turėti partnerį psichikos sveikatos centrą, kuris vykdytų veiklą pagal Aprašą 12.2 ir kitą partnerį pirminės sveikatos priežiūros centrą, kuris įgyvendintų taip pat pvz. Aprašo 12.1 ir (ar) 12.4 ir(ar) 12.5 veiklas?******Ar tokiu atveju būtina, kad pareiškėjas būtų savivaldybė?*** | Taip, galima. Svarbu įvertinti, kad pareiškėjai ir partneriai atitiktų Aprašo 18 p. reikalavimus ir galėtų vykdyti pasirinktas veiklas. Partnerių skaičius nėra ribojamas. Projektuose dalyvaujant keliems partneriams, savivaldybės dalyvavimas projekte nėra būtinas. Pareiškėju gali būti tiek savivaldybė, tiek ASPĮ, tiek psichikos sveikatos centras.Pažymėtina, kad pakeitus PFSA nuostatas, 12.2 veiklą gali vykdyti ne tik psichikos sveikatos centrai, bet ir ASPĮ, teikiančios pirminės asmens sveikatos priežiūros paslaugas.  |
| **18-19 p.**  | ***Ar gali savivaldybė kartu su partneriais ASPĮ (pvz. 5 įstaigos) teikti vieną projektą?*** | Taip, gali ir, atsižvelgiant į Aprašo 29 p. nustatytus parengtumo reikalavimus, bei į tai, kad savivaldybė turėtų matyti bendrą savivaldybės situaciją, tokie kompleksiški projektai gali būti teikiami ir įgyvendinami. Į vieną projektą savo veiklas gali apjungti kelios privačios įstaigos, viešoji įstaiga ir privati įstaiga, savivaldybė gali būti pareiškėjas ir apjungti kelias įvairias (tiek privačias, tiek viešąsias) įstaigas ir pan.  |
| **III SKYRIUS****PROJEKTAMS TAIKOMI REIKALAVIMAI** |
| **21 p.** | ***Kaip pareiškėjai turėtų pagrįsti projekto atitiktį specialiesiems kriterijams? Gal galėtumėte nurodyti, kuriuos specialiojo kriterijaus papunkčius turi atitikti netikslinių teritorijų savivaldybių teritorijoje planuojami įgyvendinti projektai?*** | Įgyvendinant Aprašo 12.1 papunktyje nurodytą veiklą, projektiniame pasiūlyme turi būti pagrįsta, kad netikslinių teritorijų savivaldybės turi atitikti Sveikatos netolygumų mažinimo Lietuvoje 2014–2023 m. veiksmų plano 7 priedo „Vaikų sveikatos stiprinimo, ligų profilaktikos bei efektyvaus gydymo užtikrinimo krypties aprašas“ specialiuosius projektų atrankos kriterijus: siekia 42 punkte iškelto tikslo, 43 punkte nustatytų uždavinių ir įgyvendina 51.3 papunktyje numatytas priemones; ir (arba) Sveiko senėjimo užtikrinimo Lietuvoje 2014–2023 m. veiksmų plano 1 priedo „Sveikos gyvensenos ir kitų profilaktinės sveikatos priežiūros paslaugų plėtros krypties aprašo“ specialiuosius projektų atrankos kriterijus: siekia 17 punkte iškelto tikslo, 19 punkte nustatyto uždavinio ir įgyvendina 30.7 papunktyje numatytas priemones. |
| **21 p.** | ***Ar Aprašo 12.5 papunktyje nurodytą veiklą gali vykdyti netikslinių teritorijų savivaldybių ASPĮ ir jeigu taip, kuriems specialiojo kriterijaus papunkčiams atitiktį jie turėtų pagrįsti projektiniame pasiūlyme?*** | Įgyvendinant Aprašo 12.5 papunktyje nurodytą veiklą projektiniame pasiūlyme turi būti pagrįsta, kad netikslinių teritorijų savivaldybės atitinka Sveiko senėjimo užtikrinimo Lietuvoje 2014–2023 m. veiksmų plano 5 priedo „Kompleksinių slaugos ir geriatrinių sveikatos priežiūros paslaugų tinklo organizavimo krypties aprašo“ specialiuosius projektų atrankos kriterijus: siekia 25 punkte iškelto tikslo, 28 punkte nustatyto uždavinio ir įgyvendina 51.1 papunktyje numatytas priemones. |
| **26 p.** | ***Kaip skaičiuojamas rodiklis P.S.363 „Viešąsias sveikatos priežiūros paslaugas teikiančios įstaigos, kuriose pagerinta paslaugų teikimo infrastruktūra, skaičius“?*** | Įstaiga (juridinis vienetas) skaičiuojama kaip 1 vnt., struktūriniai padaliniai, filialai į rodiklį nėra įskaičiuojami. Jei projektas įgyvendinamas su partneriu, t. y. kita asmens sveikatos priežiūros paslaugas teikiančia įstaiga, tai nurodomas bendras įstaigų skaičius. Jei projekte dalyvauja savivaldybė, tokiu atveju ji į rodiklį nėra įtraukiama, skaičiuojamos tik asmens sveikatos priežiūros įstaigos.Rodiklio P.S. 363 skaičiavimas patvirtintas 2014 m. gruodžio 30 d. Lietuvos respublikos finansų ministro įsakymu Nr. 1K-499„Dėl 2014–2020 metų Europos Sąjungos fondų investicijų veiksmų programos stebėsenos rodiklių skaičiavimo aprašo patvirtinimo“. Atkreipiame dėmesį, kad rodiklis skaičiuojamas projekto lygiu. Jei įstaiga turi padalinius skirtingose savivaldybėse ir teikia projektus skirtingose savivaldybėse, tai kiekviename iš projektų, bus nurodoma rodiklio reikšmė „1“.  |
| **26 p.** | ***Kaip apskaičiuoti rodiklį P.B.236, jei savivaldybė nepatenka į tikslines teritorijas?***  | Atkreipiame dėmesį, kad po PFSA pakeitimo, rodiklis P.B.236 skaičiuojamas, jei projekte vykdoma 12.1 ir/ar 12.5 veikla. Rodiklio P.B.236 apskaičiavimo formulė yra:**G = Ssav ± A1**Ssav – prisirašiusių prie konkrečios pirminės ambulatorinės asmens sveikatos priežiūros įstaigos tikslinių grupių asmenų gyventojų skaičius 2017 metais. Skaičiuojant prisirašiusius asmenis, kai savivaldybė nepatenka į tikslines teritorijas, reikia įvertinti šiuos aspektus:1. Jei planuojama vykdyti 12.1 veiklą ir savivaldybė nepatenka į tikslinę teritoriją, skaičiuojami tik vaikai (iki 18 metų) ir vyresnio amžiaus asmenys (55 metai ir vyresni);
2. Jei planuojama vykdyti 12.5 veiklą ir savivaldybė nepatenka į tikslinę teritoriją, skaičiuojami tik vyresnio amžiaus asmenys (55 metai ir vyresni).

A1 – asmens sveikatos priežiūros įstaigoje per pastaruosius trejus kalendorinius metus (M1, M2 ir M3) iki projekto įgyvendinimo pabaigos prisirašiusių tikslinių grupių asmenų skaičiaus kitimo tendencija, apskaičiuojama pagal formulę A1= ((M2 – M3) + (M1-M3) / (2 \* M1) \* 100%. Kur: M1 – 2017; M2 – 2016; M3 – 2015.SVARBU: Rodiklio apskaičiavimo metodika pritaikyta laikotarpiui, kai reikės atsiskaityti už įgyvendintą projektą. Apskaičiuojant rodiklį **projektinio pasiūlymo rengimo** metu reikia remtis ta pačia formule, bet skaičiavimus atlikti remiantis **praėjusių trejų metų duomenimis**, naudojant Sveidros duomenis už konkrečius praėjusius metus. Rodiklis apskaičiuojamas pagal tokią pačią metodiką / formulę nepriklausomai nuo to, kiek metų planuojama projekto trukmė. Jeigu, apskaičiavus rodiklį pagal šią formulę, matote, kad gauta rodiklio reikšmė neatitinka planuojamų tendencijų (galbūt savivaldybėje sparčiau mažėja gyventojų skaičius, ar dėl gretimai uždarytos kitos sveikatos priežiūros įstaigos Jūsų įstaigoje buvo ženklus vienkartinis pacientų padidėjimas, kas įtakojo rodiklio skaičiavimus), galite atitinkamai tikslinti rodiklį, pateikiant paskaičiavimą pagal formulę ir korekcinius skaičiavimus, bei paaiškinimą dėl tokio koregavimo ir tai pagrindžiančius dokumentus (statistikos departamento informaciją, SAM sprendimus dėl įstaigų reorganizavimo ir pan.). Rodiklio skaičiavimo metodika patvirtinta 2015 m. birželio 22 d. Lietuvos respublikos sveikatos apsaugos ministro įsakymu Nr. V-783 „Dėl 2014–2020 metų Europos Sąjungos fondų investicijų veiksmų programos, patvirtintos 2014 m. Rugsėjo 8 d. Europos komisijos sprendimu, 8 prioriteto „Socialinės įtraukties didinimas ir kova su skurdu“ 8.1.3 konkretaus uždavinio „Pagerinti sveikatos priežiūros kokybę ir prieinamumą tikslinėms gyventojų grupėms bei sumažinti sveikatos netolygumus“ ir 8.4.2 konkretaus uždavinio „Sumažinti sveikatos netolygumus, gerinant sveikatos priežiūros kokybę ir prieinamumą tikslinėms gyventojų grupėms, ir skatinti sveiką senėjimą“ priemonių įgyvendinimo plano ir nacionalinių stebėsenos rodiklių skaičiavimo aprašo patvirtinimo“.  |
| **26 p.** | ***Jei savivaldybė nepatenka į tikslinę teritoriją, skaičiuojant rodiklį P.B.236 skaičiuojami tik vaikai iki 18 m. ir vyresnio amžiaus asmenys (nuo 55 metų). Ar apskaičiuojant galimą finansavimą įstaigai taip pat imami tik šios grupės pacientai?*** | **S**kaičiuojant finansavimą projektui pagal Aprašo 36.3 p., nepriklausomai, ar savivaldybė patenka į tikslinę teritoriją, ar ne, skaičiuojami **VISI** 2017 m. rugsėjo 30 d. prie įstaigos prisirašę asmenys.  |
| **27 p.**  | ***Apraše nurodyta rodiklio P.B.236 reikšmė konkrečiam regionui, tačiau šis skaičius žymiai mažesnis, nei regiono įstaigose yra prisirašiusių asmenų. Kodėl yra toks neatitikimas?***  | Aprašo 27 p. nustatytas MINIMALUS privalomas pasiekti rodiklis regionui. Siekti didesnio rodiklio visuomet galima.  |
| **29 p.** | ***Ar yra numatyta prievolė kiekvienoje savivaldybėje įgyvendinti bent po 1 projektą pagal 12.2 ir 12.3 veiklas?  Savivaldybėje yra poreikis įgyvendinti 12.1 ir 12.5 veiklas ar galima įgyvendinti veiklas be 12.2 ir 12.3 veiklų?*** | Pagal Aprašo 29.1 p. kiekvienoje savivaldybėje privalo būti užtikrinta, kad veiklą vykdys ne mažiau kaip po vieną DOTS ir priklausomybės nuo opioidų pakaitinio gydymo kabinetą. Tai reiškia, kad jeigu savivaldybėje nėra veikiančių DOTS ir pakaitinio gydymo kabinetų, savivaldybė norėdama gauti finansavimą ir kitų veiklų vykdymui turi įsisteigti bent vieną pakaitinio gydymo kabinetą. Planuojant projektus savivaldybė turės pateikti Projekto (-ų) parengtumui taikomų reikalavimų įgyvendinimo lapą Nr. 1 (Aprašo 3 priedas), kuriame turės pažymėti ar tokie kabinetai vykdo veiklą, o jei ne, tada turės numatyti, kad bus įsteigti. Jeigu savivaldybėje nėra veikiančio DOTS ir/ar pakaitinio gydymo kabineto (nesvarbu, ar jis būtų veikiantis savivaldybės įsteigtoje įstaigoje, ar ne) ir toks/tokie kabinetai nebus įsteigti, tuomet savivaldybė negalės gauti finansavimo kitoms veikloms vykdyti.Įgyvendinti tik Aprašo 12.1 ir 12.5 p. veiklas, jei savivaldybėje nėra veikiančio bent vieno DOTS ir bent vieno priklausomybės nuo opioidų pakaitinio gydymo kabineto, be 12.2 ir 12.3 p. veiklų nėra galima. Priemonė Nr. 08.1.3-CPVA-R-609 yra horizontali, tai reiškia, kad lėšos 12.2 ir 12.3 veiklų įgyvendinimui yra numatytos pagal Sveikatos netolygumų mažinimo Lietuvoje 2014–2023 m. veiksmų plano 1 priedo „Tuberkuliozės profilaktikos, diagnostikos ir gydymo efektyvumo didinimo krypties aprašas“ specialiuosius projektų atrankos kriterijus ir įgyvendina 23.5 ir (arba) 24.1 p. numatytas priemones ir 2 priedo „Priklausomybės nuo alkoholio bei kitų psichoaktyviųjų medžiagų prevencijos, gydymo bei socialinės integracijos paslaugų prieinamumo didinimo krypties aprašas“ specialiuosius projektų atrankos kriterijus ir įgyvendina 9.5.4 p. numatytas priemones. Atsižvelgiant į tai, šioms kryptims numatytos lėšos turi būti naudojamos 12.2 ir 12.3 p. veiklų įgyvendinimui, nes kitų veiklų įgyvendinimui lėšos numatytos iš kitų krypčių aprašų. |
| **29 p.** | ***Ar pakaitinio gydymo kabinetas privalo būti įstaigoje, kurios savininkas yra savivaldybė? Ar jis tiesiog turi būti savivaldybėje (t. y. savivaldybės teritorijoje). Jei savivaldybėje veikia metadono kabinetas Respublikinio priklausomybės ligų centro filiale, tačiau savivaldybė nėra šios įstaigos steigėja. Ar sąlyga dėl veikiančio pakaitinio gydymo kabineto būtų įvykdyta?*** | Pagal Aprašo reikalavimus savivaldybėje veiklą turi vykdyti ne mažiau kaip vienas pakaitinio gydymo kabinetas, nėra svarbu kad įstaigos/patalpų savininkas būtų savivaldybė. Jei toks kabinetas yra Respublikinio priklausomybės ligų centro filiale, tuomet sąlyga yra išpildyta. Įstaiga nebūtinai turi būti pavaldi savivaldybei.  |
| **29 p.**  | ***Savivaldybėje šiuo metu nėra opioidų kabineto ir jį planuojama įsteigti psichikos sveikatos centre, tačiau šiuo metu yra sprendžiamas klausimas dėl kitų psichikos sveikatos centro patalpų. Numatyta, jog psichikos sveikatos centrui persikėlus į naujas patalpas, bus įsteigtas ir opioidų kabinetas. Ar pastarasis paaiškinimas  atitiks Aprašo 29.1. punktą?*** | Apraše nustatyta, kad savivaldybė turi nurodyti  kokiame projekte yra planuojamos lėšos priklausomybės nuo opioidų pakaitinio gydymo kabinetui įrengti, arba pateikia informaciją apie konkrečioje savivaldybėje jau veikiantį tokį kabinetą, todėl dar neturint veikiančio kabineto ir neplanuojant jo steigti konkrečiame projekte, Aprašo 29.1 p. nebus tenkinamas ir finansavimas kitiems projektams negalės būti skiriamas.  |
| **29 p.**  | ***Jei įsteigus DOTS ar pakaitinio gydymo kabinetą nesulauksime pacientų, nes tokio poreikio savivaldybėje nėra, kaip turėsime atsiskaityti už tokį projektą?*** | Projekto veiklos tęstinumas turi būti užtikrintas 5 metus po projekto finansavimo pabaigos. Reikalavimo, kiek turite suteikti paslaugų per metus, nėra nustatyta. Tačiau neabejojame, kad atsiradus tokiai paslaugai Jūsų savivaldybėje tikrai bus gyventojų, kuriems ši paslauga yra reikalinga. Įsivertinę poreikį, savivaldybės gyventojų skaičių, galite DOTS ir pakaitinio gydymo kabinetą įrengti vienoje patalpoje.  |
| **29 p.**  | ***VšĮ PSPC kartu su partneriais (VšĮ, IĮ, UAB) planuoja teikti paraišką. VšĮ psichikos sveikatos centras (kuris galėtų teikti pakaitinio gydymo paslaugas) nėra įtrauktas į projektą (kaip partneris). Atsižvelgiant į tai, ar planuojamo teikti projekto parengtumui bus taikomas 29.1. reikalavimas?*** | Taip. Įgyvendinant Aprašo 12.2 p. nurodytą veiklą pagal Aprašo 29.1 p. kiekvienoje savivaldybėje privalo būti užtikrinta, kad veiklą vykdys ne mažiau kaip po vieną priklausomybės nuo opioidų pakaitinio gydymo kabinetą. Tai reiškia, kad jeigu savivaldybėje nėra pakaitinio gydymo kabineto, savivaldybė norėdama gauti finansavimą ir kitų veiklų vykdymui turi įsisteigti bent vieną pakaitinio gydymo kabinetą. Jeigu savivaldybėje nebus įsteigtas pakaitinio gydymo kabinetas, tuomet savivaldybė negalės gauti finansavimo minimam VšĮ PSPC kartu su partneriais rengiamam projektui. |
| **29 p.** | ***Ar įgyvendinant Aprašo 12.3 veiklą įstaiga gali įsteigti daugiau nei 1 DOTS ar pakaitinio gydymo kabinetą? Pvz., poliklinika nori savo dviejuose filialuose skirtingose rajono pusėse įsteigti 2 DOTS kabinetus.***  | Taip, galima.Tačiau bendra šiai veiklai skiriama lėšų suma negali viršyti Aprašo 36.1 p. nustatytos 5 000 Eur sumos. |
| **29 p.**  | ***Ar savivaldybė patenka į tikslinę teritoriją, kai patenka į visas nurodytas tikslines teritorijas, ar bent vieną iš jų?*** ***Pvz. savivaldybė patenka tik į Nacionalinės vėžio profilaktikos ir kontrolės programos 152 punkte nurodytų savivaldybių sąrašą, ar ji priskiriama tikslinei teritorijai?*** | Tikslinių teritorijų savivaldybės – Sveikatos netolygumų mažinimo Lietuvoje 2014–2023 m. veiksmų plano 4 priedo „Sergamumo ir pirmalaikio mirtingumo nuo kraujotakos sistemos ligų mažinimo krypties aprašas“ 9 p., 5 priedo „Sergamumo ir pirmalaikio mirtingumo nuo galvos smegenų kraujotakos ligų mažinimo krypties aprašas“ 4 p., Nacionalinės vėžio profilaktikos ir kontrolės programos 152 p. nurodytos savivaldybės, todėl jei savivaldybė patenka į Nacionalinės vėžio profilaktikos ir kontrolės programos 152 p. nurodytų savivaldybių sąrašą, tokia savivaldybė priskiriama tikslinei teritorijai. |
| **29 p.** | ***Jei savivaldybė patenka į tikslinių teritorijų sąrašą, ar vienu iš įgyvendinamų projektų gali būti vykdomos veiklos tik vaikų ligų bei sveiko senėjimo bei vyresnio amžiaus šalies gyventojų ligų profilaktikos, prevencijos ir ankstyvosios diagnostikos srityse?*** | Jei savivaldybė patenka į tikslinę teritoriją, pavyzdžiui, į Nacionalinės vėžio profilaktikos ir kontrolės programos 152 p. nurodytų savivaldybių sąrašą, pirmiausia ji turi vykdyti veiklas minėtoms problemoms, t. y. sergamumo ir mirtingumo nuo onkologijos ligų, spręsti ir šalia tų veiklų gali įgyvendinti veiklas, skirtas vaikų ir sveiko senėjimo sritims. |
| **30 p.**  | ***Ar gali suremontuotos patalpos priklausyti ne pareiškėjui?*** | Patalpos, kurias planuojama remontuoti ar rekonstruoti projekto lėšomis privalo nuosavybės, patikėjimo, panaudos ar nuomos pagrindais priklausyti ar būti valdomos pareiškėjo ar partnerio. Šios nuosavybės ar valdymo teisės turi būti registruotos VĮ Registrų centre ir galioti ne mažiau, kaip 5 metus po projekto finansavimo pabaigos. Jei turtas valdomas ne nuosavybės teise su paraiška CPVA taip pat bus privaloma pateikti raštišką panaudos davėjo ar nuomotojo sutikimą vykdyti projekte numatytas veiklas (jei toks sutikimas nėra išreikštas panaudos/nuomos sutartyje). |
| **30 p.** | ***Įstaigos pastatai yra gauti panaudos būdų iš savivaldybės, šias panaudos sutartis pridėsime kaip priedus. Ar atliekant remonto (ar rekonstrukcijos) darbus viduje reikia pridėti ir žemės panaudos sutartis jei žemė valstybės valdoma savivaldybės?*** ***O jei bus statomi metaliniai lauko pandusai kokie papildomai dokumentai turi būti pridedami?*** | Jei numatote atlikti remonto (tiek paprastojo, tiek kapitalinio) darbus,  žemės panaudos sutarties kopijos pateikti nereikia, tačiau reikalinga statinio panaudos sutarties kopija ir statinio savininko sutikimas vykdyti projekto veiklas. Jei statinio panaudos sutartyje nurodyta, kad statinio savininkas neprieštarauja/sutinka dėl statinio remonto/kapitalinio remonto, atskiro savininko sutikimo pateikti nereikia.Jei numatote atlikti rekonstrukcijos darbus, reikalinga žemės panaudos sutarties kopija, kurioje turi būti nurodyta, kad žemės savininkas neprieštarauja/sutinka, kad būtų atliekami rekonstrukcijos darbai, arba žemės savininko sutikimas vykdyti projekto veiklas.  Įrengiant metalinį pandusą, reikia išsiaiškinti, ar reikalinga tam gauti statybą leidžiantį dokumentą ir atitinkamai pasirengti paprastojo remonto aprašą ar ne. Tam išsiaiškinti turite kreiptis į savo savivaldybę (nes savivaldybė išduoda (jei reikia) statybą leidžiančius dokumentus) ir atsakymą pateikti kartu su paraiška. Taip pat siunčiame jums nuorodą į Statybos inspekcijos išaiškinimą dėl pandusų įrengimo. <http://vtpsi.lrv.lt/lt/konsultacijos/klausimai-ir-atsakymai/2017-metai-ir-senesni/ii-statybos-valstybine-prieziura-reglamentuojanciu-ir-su-jais-susijusiu-teises-aktu-nuostatu-taikymas/7-statinio-projektavimas-projekto-ekspertize-ir-projekto-vykdymo-prieziura/inspekcijos-isaiskinimai-24/statomo-panduso-projekto-pavadinimas-2017-10-27> Kokius dokumentus reikia pateikti su paraiška yra nurodyta Aprašo 54 p. (susiję su darbais – 54.8 – 54.15 punktuose). |
| **30 p.** | ***Ar galime modernizuoti, įsigyti įrangą odontologiniams kabinetams kurie yra mokyklose?***  | Odontologinės įrangos įsigijimas finansuojamas tik tuomet, jei yra licencijos šių paslaugų teikimui pagal konkretų adresą. Išduodant licenciją yra tikrinama tiek patalpų paskirtis, tiek teisė disponuoti patalpomis. Jei teikiate odontologijos paslaugas mokyklose, tai turite ir licencijas teikti odontologijos paslaugas būtent tose patalpose (t. y. konkrečiu nurodytu adresu). Jei neturite licencijos teikti odontologijos paslaugas konkrečiose patalpose, tokiu atveju ir odontologinės įrangos įsigijimo išlaidos yra netinkamos finansuoti. Atkreipiame dėmesį, kad medicinines paslaugas galima teikti tik gydymo paskirties patalpose. Jei patalpos yra mokykloje, greičiausiai patalpų paskirtis yra švietimo ir ugdymo, todėl kyla pagrįstų abejonių, ar higienos pasas ir licencija teikti odontologines paslaugas mokykloje gali būti išduoti. Dėl detalesnės informacijos apie higienos reikalavimus ir sąlygas siūlome kreiptis konsultacijos į Nacionalinį visuomenės sveikatos centrą prie Sveikatos apsaugos ministerijos.Modernizuoti, įsigyti įrangą odontologiniams kabinetams kurie yra mokyklose, būtų galima, jei pareiškėjas turi teisę disponuoti patalpomis ir turi licenciją tose patalpose teikti paslaugas. Pagal Aprašo 30 p. reikės patvirtinti daiktines pareiškėjo teises į šį turtą ir jos turės galioti ne trumpiau kaip penkerius metus nuo projekto finansavimo pabaigos. |
| **31 p.**  | ***Ar pritaikymas neįgaliesiems taikomas tik atliekant pastato rekonstrukciją?*** | Aprašo 31 p. nurodyta, kad atliekant tiek rekonstrukcijos, tiek remonto (kapitalinio ar paprastojo) darbus, privaloma numatyti ir projekte įgyvendinti bent vieną Statybos techninio reglamento STR 2.03.01:2001 VII ir/arba IX ir/arba X skyriuje nurodytus reikalavimus. Taip pat rekonstruojant/remontuojant patalpas rekomenduojame taikyti universalaus dizaino principus. Plačiau apie tai galite rasti informacijos [www.universali-architektura.lt](http://www.universali-architektura.lt) arba <http://www.ndt.lt/universalus-dizainas/>.  |
| **IV SKYRIUS****TINKAMŲ FINANSUOTI PROJEKTO IŠLAIDŲ IR FINANSAVIMO REIKALAVIMAI** |
| **35 p.** | ***Aprašo 35 p. numatyta, kad didžiausia finansuojamoji dalis sudaro 92,5 proc. Kas finansuos likusius 7,5 proc., jei finansavimas bus skiriamas privačiai ASPĮ?*** | Aprašo 35 p. numatytas pareiškėjo ir/ar partnerio prisidėjimas prie projekto tinkamų finansuoti išlaidų ne mažiau, nei 7,5 proc. Šias lėšas gali skirti tiek savivaldybė, tiek pats pareiškėjas/partneris iš savo nuosavų lėšų, nepriklausomai, kas yra ASPĮ – viešoji ar privati. Pildant projektinį pasiūlymą, 7 punkte turėtų būti nurodoma:

|  |
| --- |
| **Kai ASPĮ (viešoji įstaiga) prisideda savo lėšomis** |
| Finansavimo šaltinio pavadinimas | Suma, eurais |
| 1 | 2 |
| 1. Prašomos skirti lėšos
 | 92.500,00 |
| 1. Pareiškėjo ir partnerio (ių) lėšos
 | 7.500,00 |
| * 1. Viešosios lėšos
 | 7.500,00 |
| * + 1. Valstybės biudžeto lėšos
 |  |
| * + 1. Savivaldybės biudžeto lėšos
 |  |
| * + 1. Kiti viešųjų lėšų šaltiniai
 | 7.500,00 |
| * 1. Privačios lėšos
 |  |
| * + 1. Nuosavos lėšos
 |  |
| * + 1. Kiti lėšų šaltiniai
 |  |
| 1. Iš viso
 | 100.000,00 |

|  |
| --- |
| **Kai ASPĮ (privati įstaiga) prisideda savo lėšomis** |
| Finansavimo šaltinio pavadinimas | Suma, eurais |
| 1 | 2 |
| 1. Prašomos skirti lėšos | 92.500,00 |
| 2. Pareiškėjo ir partnerio (ių) lėšos | 7.500,00 |
| 2.1. Viešosios lėšos |  |
| 2.1.1. Valstybės biudžeto lėšos |  |
| * + 1. Savivaldybės biudžeto lėšos
 |  |
| 2.1.3. Kiti viešųjų lėšų šaltiniai |  |
| 2.2. Privačios lėšos | 7.500,00 |
| 2.2.1. Nuosavos lėšos | 7.500,00 |
| 2.2.2. Kiti lėšų šaltiniai |  |
| 3. Iš viso | 100.000,00 |

|  |
| --- |
| **Kai indėlį padengia savivaldybė** |
| Finansavimo šaltinio pavadinimas | Suma, eurais |
| 1 | 2 |
| 1. Prašomos skirti lėšos | 92.500,00 |
| 2. Pareiškėjo ir partnerio (ių) lėšos | 7.500,00 |
| 2.1. Viešosios lėšos | 7.500,00 |
| 2.1.1. Valstybės biudžeto lėšos |  |
| Savivaldybės biudžeto lėšos | 7.500,00 |
| 2.1.3. Kiti viešųjų lėšų šaltiniai |  |
| 2.2. Privačios lėšos |  |
| 2.2.1. Nuosavos lėšos |  |
| 2.2.2. Kiti lėšų šaltiniai |  |
| 3. Iš viso | 100.000,00 |

 |
| **35 p.**  | ***Kokius dokumentus pateikti, kad įrodyti prisidėjimą nuosavomis lėšomis prie projekto?*** | Kartu su Paraiška turėtų būti pateikti pagrindžiantys dokumentai, atsižvelgiant į finansavimo šaltinius. Jei finansavimą skiria savivaldybė, turėtų būti pateiktas savivaldybės tarybos sprendimas, su nurodyta suma, kuri skiriama projektui. Jei prie projekto nuosavomis lėšomis prisideda asmens sveikatos priežiūros įstaiga (viešoji ar privati), kartu su paraiška turi būti pateiktas atsakingo asmens/-ų sprendimas skirti reikiamas lėšas projekto veikloms vykdyti, paskutinių metų ir paskutinio ketvirčio iki paraiškos pateikimo Lietuvos nacionalinės sveikatos sistemos asmens sveikatos priežiūros įstaigų finansinės veiklos ataskaita, banko paskola (pateikiamas banko sprendimas ar raštas dėl planuojamos paskolos suteikimo), kiti pagrindžiantys dokumentai. |
| **36 p.** | ***Aprašo  36.3 p. nustatyta, kad „vykdant veiklas pagal Aprašo 12.1, 12.4 ir 12.5 papunkčius, skiriama lėšų suma skaičiuojama atsižvelgiant į prie asmens sveikatos priežiūros įstaigos prisirašiusių pacientų skaičių (skaičiuojami 2017 m. rugsėjo 30 d. prie asmens sveikatos priežiūros įstaigos prisirašę pacientai)“.******Kur galima rasti oficialią informaciją (statistiką) apie prie asmens sveikatos priežiūros įstaigų prisirašiusių pacientų skaičių 2017 m. rugsėjo 30 d. arba kas galėtų pateikti tokią informaciją?*** | Ši informacija skelbiama kiekvienos iš penkių teritorinių ligonių kasų interneto svetainėje, konkrečiai:<http://www.paneveziotlk.lt/?TabID=139><http://www.vilniaustlk.lt/index.php?id=32><http://www.ktlk.lt/istaigoms/statistika-ir-tyrimai/> <https://www.klaipedostlk.lt/sites/default/files/Prisira%C5%A1iusi%C5%B3%20prie%20PAASP%C4%AE%20asmen%C5%B3%20skai%C4%8Dius%20pagal%20gydymo%20%C4%AFstaigas%202017%20m.%20III%20ketv.jpg> <http://www.siauliutlk.lt/go.php/Prisira%C5%A1iusi%C5%B3%20gyventoj%C5%B3%20skai%C4%8Dius660>Jeigu reikalinga informacija nėra paskelbta, reikėtų kreiptis raštu ar el. paštu į konkrečią teritorinę ligonių kasą ir prašyti šios informacijos. |
| **36 p.** | ***Ar skaičiuojant 2017 m. rugsėjo 30 d. prie asmens sveikatos priežiūros įstaigos prisirašiusius pacientus yra skaičiuojami tik pacientai drausti Lietuvos Respublikos privalomuoju sveikatos draudimu?*** | Skaičiuojant 2017 m. rugsėjo 30 d. prie asmens sveikatos priežiūros įstaigos prisirašiusius pacientus yra skaičiuojami visi prisirašę prie asmens sveikatos priežiūros įstaigos pacientai (drausti Lietuvos Respublikos privalomuoju sveikatos draudimu, drausti ES ar EEE sveikatos draudimu ir nedrausti). |
| **36 p.** | ***Kaip skaičiuoti didžiausią galimą projekto finansuojamąją dalį, kai įstaiga turi padalinių, turinčių savo ID numerius pagal TLK duomenis, visoje Lietuvoje, ir ketina vykdyti projektą vienos savivaldybės teritorijoje, kai padaliniams pagal prie jų prisirašiusių pacientų skaičių galėtų būti taikomi skirtingi koeficientai.******Analogiškas klausimas ir dėl rodiklio skaičiavimo.*** | Įstaiga regionui turėtų teikti vieną projektinį pasiūlymą nuo visų padalinių esančių toje pačioje savivaldybėje jūsų regione. Apskaičiuojant taikomą koeficientą, turėtų būti susumuojami visi prie padalinių prisirašę pacientai ir bendrai prisirašiusių pacientų sumai turėtų būti pritaikytas koeficientas, kadangi padaliniai priklauso vienai asmens sveikatos priežiūros įstaigai. Analogiškai ir su rodiklio skaičiavimu, turėtų būti sumuojami prie visų padalinių prisirašę pacientai.Pažymėtina, kad jei padaliniai yra skirtingose savivaldybėse, tai kiekvienai savivaldybei reikia teikti atskiras paraiškas.  |
| **36 p.** | ***Aprašo 36.4 papunktyje nurodoma, kad bendra pareiškėjui skiriama finansavimo suma negali viršyti 36.3 p. nustatytos finansavimo sumos, t. y. apskaičiuotos pagal prisirašiusius, tačiau toliau nurodoma, jog suma DOTS kabinetui bei priklausomybių kabinetui neįskaičiuojama. Gal galite paaiškinti kaip skaičiuojama maksimali įstaigai galima lėšų suma?*** | Bendras skaičiavimo principas būtų toks:12.1, 12.4 ir 12.5 veikloms suma apskaičiuojama pagal prisirašiusių asmenų skaičių (kiekvienai įstaigai atskirai pagal prie tos įstaigos prisirašiusių asmenų skaičių), prie šios sumos gali būti pridedama iki 5 tūkst. 12.2 veiklai, bei iki 5 tūkst. 12.3 veiklai. Kai DOTS ir priklausomybės nuo opioidų pakaitinio gydymo kabinetas įrengiamas vienas (t.y. vienoje patalpoje), tokio kabineto įrengimui gali būti skiriama iki 10 tūkst. Eur finansavimo suma. Investicinio projekto parengimo (jei reikalingas), viešinimo bei netiesioginės išlaidos turi būti įskaičiuotos į bendrą projektui skiriamo finansavimo sumą. |
| **36 p.** | ***Prašome paaiškinti kaip bus vykdomi Aprašo 36.3 ir 36.4 papunkčiai? Ar tai reiškia, kad įstaiga, vienu metu vykdanti Aprašo 12.1, 12.4 ir 12.5. papunkčiuose nurodytas veiklas (kurios finansuojamos atsižvelgiant į prie asmens sveikatos priežiūros įstaigos prisirašiusių pacientų skaičių), gaus finansavimą kiekvienai priemonei atskirai, ar, nesvarbu, ar bus vykdoma viena, dvi ar trys veiklos, bendra finansavimo suma priklausys tik nuo prisirašiusių pacientų skaičiaus? Pavyzdžiui, prie įstaigos prisirašiusių pacientų skaičius – 2500. Vykdant vieną iš veiklų, numatytų Aprašo 12.1, 12.4 ar 12.5 p., galimas finansavimas iš ES ir valstybės lėšų pagal Aprašo 36.3.1. p. – 30 000 eurų, o jei įstaiga vykdys dvi priemones, ar tai reiškia, kad  ji gali tikėtis išlaidų padengimo iš ES ir valstybės lėšų – 60 000 eurų?*** | Įstaiga, vienu metu vykdanti Aprašo 12.1, 12.4 ir/ar 12.5. papunkčiuose nurodytas veiklas gaus finansavimą pagal prisirašiusių asmenų skaičių. Nesvarbu, vykdoma viena, dvi ar trys priemonės, bendra finansavimo suma priklausys tik nuo prisirašiusių pacientų skaičiaus.Tai reiškia, kad jeigu prie įstaigos prisirašiusių pacientų skaičius – 2 500, nesvarbu, ar bus vykdoma tik 12.1 veikla, ar 12.1 ir 12.4, ar 12.1, 12.4 ir 12.5 veiklos, maksimalus finansavimas šioms veikloms yra iki 30 000 Eur . Tai yra maksimali skiriamo Europos Sąjungos ir bendrojo finansavimo lėšų suma. Pareiškėjas prie šios sumos dar privalo prisidėti mažiausiai 7,5 proc. |
| **36 p.** | ***Kaip bus finansuojama 12.4 veikla ?***  | Aprašo pakeitime numatyta, kad vykdant 12.4 p. veiklą, atsiranda reikalavimas 2017 m. rugsėjo 30 d. turėti prisirašiusių asmenų. Bendrai 12.4, 12.1 ir 12.5 p. veikloms (nepriklausomai, bus vykdoma viena, dvi ar visos trys veiklos) finansavimas negali viršyti Aprašo 36.3 p. nustatyto finansavimo dydžio, t. y. prisirašiusių asmenų skaičių padauginus iš nustatyto koeficiento. Atskirai 12.4 p. veiklai finansavimo suma neišskiriama.  |
| **36 p.** | ***Savivaldybėje yra viena pirminė ASPĮ. Skaičiuojant galimą finansavimą pagal prisirašiusius asmenis, maksimali suma yra apie 0,34 mln. Eur, savivaldybei skirta apie 0,5 mln. Eur regiono lėšų. Ar galima projektui numatyti didesnį finansavimą? Ar galima teikti du projektus – 12.1 veiklai ir 12.5 veiklai? Ar galima suplanuoti vieną projektą 2018 m., kitą 2019 m.?*** | Vienai konkrečiai įstaigai skiriama maksimali finansavimo suma 12.1, 12.4 ir 12.5 p. veikloms vykdyti yra apskaičiuojama kaip nurodyta Aprašo 36.3 p., t. y. prisirašiusiųjų prie įstaigos asmenų skaičių dauginant iš nurodyto koeficiento. Gauta suma yra maksimali galima lėšų suma įstaigai, nepriklausomai nuo to, kiek veiklų bus vykdoma, kuriuo laikotarpiu, ar kiek lėšų planavo regionas. Prie šios sumos galima pridėti tik iki 5 tūkst. Eur 12.2 p. veiklos vykdymui ir iki 5 tūkst. Eur 12.3 p. veiklos vykdymui. |
| **36 p.** | ***Jei projektas įgyvendinamas su partneriu, ar maksimali galima finansavimo suma skaičiuojama bendrai projektui?*** | Kai projektas įgyvendinamas su partneriu (kita ASPĮ), maksimali finansavimo suma kiekvienam iš partnerių apskaičiuojama pagal prie konkrečios ASPĮ prisirašiusių asmenų skaičių. Konkretaus partnerio apskaičiuota maksimali finansavimo suma negali būti perskirstoma kitiems partneriams.  |
| **39 p.** | ***Iki 35 proc. sumos remonto darbams apribojimas apima tik 12.1, 12.4 ir 12.5 p. veiklų sumą, apskaičiuotą pagal prisirašiusius, t. y. be DOTS ir pakaitinio gydymo kabinetų įrengimo?*** | Taip, iki 35 proc. sumos rekonstrukcijos/remonto darbams apribojimas apima tik 12.1, 12.4 ir 12.5 p. veiklų sumą. Todėl teikiant paraišką, jei vykdomos ir 12.2 ar 12.3 p. veiklos ir joms numatyti rangos darbai, vadovaujantis Aprašo 54.8 p., pateikiamos darbų sąmatos turėtų būti aiškiai atskirtos.  |
| **39 p.**  | ***Ar Aprašo 39 p. nurodytus 35 proc. statybos ir rangos darbams skaičiuoti nuo ES lėšų ar nuo visos sumos kartu su valstybės ir savivaldybės lėšomis?*** | Rangos darbams 35 proc. reikia skaičiuoti nuo visos projekto Aprašo 12.1, 12.4 ir 12.5 p. numatytų veiklų finansavimo vertės, t. y. nuo ES, valstybės ir savivaldybės įnašo.  |
| **39 p.**  | ***Ar gali įstaiga atlikti tik šiuos paprastojo remonto darbus: keisti langus šeimos gydytojų kabinetuose, procedūriniuose, atlikti apdailos darbus ginekologo kabinete?***  | Pagal Aprašą darbų rūšys nėra ribojamos, išskyrus negalima nauja statyba. Pareiškėjas pagal poreikį suplanuoja kokias patalpas reikalinga remontuoti bei kokius remonto darbus reikia jose atlikti. Svarbiausia, kad patalpos būtų skirtos pirminei asmens sveikatos priežiūrai ir tiesiogiai prisidėtų prie paslaugų pacientams gerinimo. Pažymėtina, kad pagalbinės patalpos (tokios kaip rūsiai, archyvai laboratorijos ir pan.) nebus tinkamos finansuoti. |
| **39 p.** | ***Keičiame neveikiantį keltuvą į naują. Sutarty yra dvi eilutės: 1. senų kėlimo mechanizmų išmontavimas ir 2. keltuvas su sumontavimu.   Ar išlaidų kategorijose viską dėti prie "Įranga, įrenginiai ..." , ar išmontavimo sumą "Statyba, rekonstravimas, remontas ir kiti darbai' ? Jeigu sąskaitoje rangovas pateiktų keltuvo išmontavimo ir sumontavimo darbai vienoje eilutėj, o patį įrenginį kitoje eilutėj, vis tiek aš jo negalėčiau dėti prie įrangos ?*** | Pagal pateiktą informaciją, tiek kėlimo mechanizmo išmontavimas, tiek naujo sumontavimas pagal Viešųjų pirkimų įstatymo 1 priedą (45.31 klasė) yra priskiriami statybos darbams, kuriems taikomas Statybos įstatymas. Todėl ir paraiškoje visas šias išlaidas turėtumėte priskirti 3 biudžeto kategorijai. Nepriklausomai nuo to, kaip savo sąskaitoje išlaidas detalizuos rangovas, visos tokių įrenginių montavimo išlaidos pagal Viešųjų pirkimų įstatymą priskiriamos statybos darbams.  |
| **39 p.**  | ***Ar gali lifto (paties įrenginio) išlaidos būti priskiriamos 4 išlaidų kategorijai „Įranga“ ir laikoma kaip pagalbinė įranga neįgaliesiems pagal Aprašo 12.4 veiklą, o lifto montavimo ir kitų būtinų statybos darbų bei inžinerinių  paslaugų išlaidos priskiriamos 3 išlaidų kategorijai „Statyba, rekonstravimas, remontas ir kiti darbai“?*** | Nesvarbu, kuriai Aprašo veiklai – 12.1 ar 12.4 yra priskiriamos išlaidos, jei tai statybos išlaidos, jos nurodomos biudžeto 3 kategorijoje. Viešųjų pirkimų įstatymo  2 str. 7 d. nurodyta, kad   „**Darbų viešojo pirkimo-pardavimo sutartis** (toliau – darbų pirkimo sutartis) – viešojo pirkimo-pardavimo sutartis, kurios dalykas yra: 1) darbai, susiję su šio įstatymo 1 priede išvardytomis veiklos rūšimis, arba šie darbai ir jų projektavimo paslaugos“. VPĮ 1 priede nurodyta, kad 45.31 klasė apima liftų ir eskalatorių įrengimą pastatuose ar kituose statiniuose.Statybos įstatymo 2 str. 52 d. nurodyta, kad „**Statinio inžinerinės sistemos** – statinio naudojimo ir priežiūros tikslams, statinyje gyvenančių, dirbančių ar jį kitaip naudojančių žmonių poreikiams tenkinti skirtos sistemos: vandentiekio, nuotekų šalinimo, šildymo, vėdinimo, oro kondicionavimo, dujų, elektros, elektroninių ryšių, gaisrinės saugos ir gaisro aptikimo, pranešimo apie jį ir gesinimo, šiukšlių šalinimo, signalizacijos, liftų ir kitos sistemos kartu su jų reguliavimo, valdymo ir automatizavimo įranga.Ekonominės veiklos rūšių klasifikatoriaus F sekcijoje „Statyba“ nurodyta: „**43** **Specializuota statybos veikla**Į šį skyrių įeina specializuota statybos veikla, t. y. pastatų dalių statyba ir inžineriniai statybos darbai ar pasiruošimas tokiems darbams. Šios veiklos rūšys dažniausiai yra specializuotos vienoje srityje, bendroje skirtingiems statiniams, reikalaujančios specialių įgūdžių ar įrangos, pvz., polių kalimas, pamatų klojimas, karkaso darbai, betono darbai, mūrijimo darbai, akmenų mūrijimas, pastolių statymas, stogų dengimas ir kt. Plieninių konstrukcijų montavimas priskiriamas tik tuo atveju, jeigu konstrukcijos dalys nėra pagamintos to paties vieneto. Daugeliu atvejų specialieji statybos darbai atliekami pagal subrangos sutartis, tačiau itin dažnai statinių remonto darbai turto savininkams atliekami tiesiogiai.Be to, į šį skyrių įeina pastatų apdailos ir statybos baigiamieji darbai.Į skyrių įeina visų rūšių įrenginių, reikalingų statybos objektui funkcionuoti iš esmės, įrengimas. Šios veiklos rūšys dažniausiai vykdomos statybvietėse, nors dalis darbų gali būti atliekama specialiose dirbtuvėse. Tokioms veiklos rūšims priskiriami vandentiekio, šildymo ir oro kondicionavimo sistemų įrengimas, antenų, pavojaus signalizavimo sistemų įrengimas ir kiti elektros montavimo darbai, automatinių gesinimo sistemų, liftų ir eskalatorių įrengimas ir kt. Čia įeina ir vandens, šilumos ir garso izoliacijos įrengimas, metalo lakštų apdirbimas, komercinių šaldymo įrenginių įrengimas, kelių, geležinkelių, oro uostų, jūros uostų apšvietimo ir signalizavimo sistemų įrengimas ir kt. Taip pat įeina tokio tipo, kaip ir minėtos veiklos rūšys, remontas.Statybos baigiamieji darbai apima veiklos rūšis, tokias kaip įstiklinimas, tinkavimas, dažymas, grindų ir sienų dengimas plytelėmis ar kitokiomis medžiagomis, tokiomis kaip parketas, kiliminė danga, sienų apmušalai ir kt., grindų šlifavimas, ir veiklos rūšis, susijusias su baigiamaisiais dailidės darbais, akustikos įrengimo darbais, išoriniais valymo darbas ir kt. darbais, reikalingais statybai užbaigti arba statinių apdailai atlikti. Taip pat įeina tokio tipo, kaip ir minėtos veiklos rūšys, remontas.Statybinės įrangos, su operatoriaus samdymu, nuoma klasifikuojama atsižvelgiant į veiklos rūšis, atliekamas naudojant šią įrangą.“**„43.2** **Elektros, vandentiekio ir kitos įrangos įrengimas** Į šią grupę įeina pastato funkcionavimui reikalingų sistemų, tokių kaip elektros, vidaus vamzdynų (vandens, dujų ir kanalizacijos sistemų), šildymo ir oro kondicionavimo sistemų, liftų ir kt., įrengimas.“Todėl vadovaujantis galiojančiais teisės aktais, liftas yra statinio inžinerinė sistema ir įsigyjama kaip darbai, o ne įranga. |
| **39 p.** | ***Ar vidaus keltuvas neįgaliesiems yra priskiriamas įrenginiams, ar remonto darbams?*** | Priklauso nuo to, kokį pasirinksite, kiek darbų reikia daryti. Vieni vidaus keltuvai nereikalauja rangos darbų, yra tiesiog pridedami ant laiptų (kopikliai), tokie būtų laikomi kaip įranga. Jei reikia sudėtingesnių darbų, pvz. sumontuoti keltuvą-liftą, kuris kelia vežimėlį su neįgaliuoju, jau dažniausiai  keltuvo įrengimas laikytinas statybos darbais. |
| **39 p.** | ***Prie pastato planuojame įrengti metalinį pandusą, kuris bus atvežtas pagamintas ir sumontuotas. Ar galima pandusą priskirti biudžeto 4 kategorijai, t. y. įrangai?*** | Pandusas yra pastato sudėtinė dalis ir jo įrengimas laikytinas statybos darbais, kuriems galioja Statybos įstatymo nuostatos. Pagal statybos darbų rūšį, panduso įrengimas priskirtinas paprastojo remonto darbams (kai nepertvarkomos esamo pastato laikančiosios konstrukcijos). Pagal statybos techninio reglamento STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ (toliau - STR 1.05.01:2017) 3 priedo 4 p. nurodytus atvejus, jo įrengimui reikalingas statybą leidžiantis dokumentas. Todėl panduso įrengimas yra priskiriamas biudžeto 3 kategorijai, t. y. statybos darbams. Pateikiame ir statybos inspekcijos išaiškinimą:<http://vtpsi.lrv.lt/lt/konsultacijos/klausimai-ir-atsakymai/2017-metai-ir-senesni/ii-statybos-valstybine-prieziura-reglamentuojanciu-ir-su-jais-susijusiu-teises-aktu-nuostatu-taikymas/7-statinio-projektavimas-projekto-ekspertize-ir-projekto-vykdymo-prieziura/inspekcijos-isaiskinimai-24/statomo-panduso-projekto-pavadinimas-2017-10-27> |
| **39 p.**  | ***Ar būtų tinkamos finansavimui patalpų remonto išlaidos: procedūrinio kabineto ir skiepų kabineto patalpų remontas?*** | Visų pirma projektais turi būti siekiama gerinti šeimos gydytojų kabinetų infrastruktūrą, esant pagrindimui bus tinkamos ir ginekologijos, odontologijos, procedūrinių, skiepų kabinetų taip pat laukiamojo remonto išlaidos. |
| **39 p.**  | ***Ar iš 3 išlaidų kategorijos būtų tinkamos finansuoti išlaidos įrengti kondicionieriams pirminės sveikatos priežiūros įstaigoje (gydytojų, kurie teikia pirminės asmens sveikatos priežiūros paslaugas, kabinetuose)?*** | Aprašo 39 p. numatytų išlaidų darbų rūšys nėra ribojamos (išskyrus negalima nauja statyba), todėl kondicionavimo sistemos įrengimas gydytojų kabinetuose gali būti finansuojama projekto lėšomis, jei tai yra remonto/rekonstrukcijos darbai ir neviršija 35 proc. projekto 12.1, 12.4 ir 12.5 p. numatytų veiklų finansavimo apimties.Jei įsigyjami mobilūs kondicionieriai, kurie tiesiog pastatomi, jiems nereikia jokių darbų – t. y. jie yra kaip įranga, tai tokiu atveju išlaidos nebus tinkamos, nes įranga įsigyjama pagal 4 kategoriją, o ten nurodytas įrangos sąrašas yra baigtinis ir kondicionieriai nėra numatyti.  |
| **39 p.**  | ***Kad įstaigos galėtų pagrįsti remonto išlaidas, jos rengia lokalines sąmatas. Ar lokalinės sąmatos parengimo išlaidas galima įtraukti į biudžetą prie statybos / remonto darbų?*** | Lokalinių sąmatų parengimo išlaidos nėra tinkamos finansuoti ir negali būti įtraukiamos į biudžetą. Dėl išlaidų pagrindimo – galima trumpai aprašyti planuojamus darbus, kreiptis į kelias statybos įmones ir gauti pasiūlymus su preliminariomis lokalinėmis sąmatomis. |
| **39 p.** | ***Aprašo 39 p. nurodytame įrangos sąraše numatyta suaugusiųjų svarstyklės ir suaugusiųjų ūgio matuoklė. Įprastai svarstyklės būna kartu su ūgio matuokle. Ar galima įsigyti svarstykles kartu su ūgio matuokle?*** | Taip, galima. |
| **39 p.**  | ***Ar galima įsigyti tik 39 p. sąraše nurodytą įrangą, ar galima prie, pavyzdžiui, odontologo darbo vietos komplektuoti ir kitą, neišvardintą, bet odontologui reikalingą įrangą (pvz. monitorius su intraoraline kamera, ultragarsinis skaleris, priemonės asistentui ir pan.)?*** | Tinkamos finansuoti yra tik Aprašo 39 punkte nurodytos įrangos įsigijimo išlaidos, todėl papildomos įrangos išlaidos (monitorius su intraoraline kamera, ultragarsinis skaleris, priemonės asistentui ir pan.) nebus finansuojamos projekto lėšomis. |
| **39 p.** | ***Ar galima įsigyti baldus gydytojo ginekologo kabinetui?*** | Taip, projekto lėšomis galima finansuoti šeimos gydytojų ir slaugytojų, gydytojų ginekologų, gydytojų odontologų, procedūrinio, skiepų kabinetų ir laukiamojo baldų įsigijimo išlaidas. Projekto lėšomis nefinansuojami registratūros, laboratorijų, archyvo, administracijos ir panašių patalpų baldų įsigijimo išlaidos.  |
| **39 p.**  | ***Ar kompiuterinė įranga gali būti perkama procedūriniams, slaugytojų kabinetams, registratūrai, odontologiniams ir akušeriniams kabinetams?*** | Svarbiausia kompiuterine technika aprūpinti bendrosios praktikos gydytojus ir slaugytojus, jei jie turi tinkamą techniką, tai pagrindę poreikį, galite įsigyti kompiuterius skirtus ir kitiems gydytojams, registratūrai ir pan. |
| **39 p.**  | ***Ar galima įsigyti informacines sistemas (pvz. MED IS, Foxus), taip pat papildomą įrangą (maršrutizatorius, apsaugą klaviatūrai ir pan.)?*** | Informacinės sistemos, tokios kaip Foxus, MED IS ir pan. nėra tinkamos finansuoti, nes Aprašo 39 p. 4 lentelėje nurodyta, kad gali būti įsigyjamas kompiuteris su standartine programine įranga (office ar pan.).Taip pat Aprašo 39 p. nurodyta, kad tinkamos finansuoti kompiuterio ir spausdintuvo įsigijimo išlaidos, todėl papildoma įranga, (tokia kaip maršrutizatorius, apsaugos klaviatūrai ir pan.), nėra tinkama finansuoti projekto lėšomis.  |
| **39 p.**  | ***Ar galima įsigyti planšetes ir išmaniuosius telefonus, ar tik kompiuterius su standartine programine įranga ir spausdintuvais?***  | Pagal šią priemonę tinkamos finansuoti tik kompiuterių su standartine programine įranga įsigijimo išlaidos ir spausdintuvai.  |
| **39 p.**  | ***Ar galima pagal Aprašo 12.4 papunktyje nurodytą veiklą – įranga neįgaliųjų poreikiams (prievažos, garsiniai signalai akliesiems, informacijos pasiekimo iniciatyvos ir pan.) įsigyti ir medicininę įrangą, kuri pritaikyta neįgaliesiems?*** | Ne, pagal šią veiklą tokia įranga nėra tinkama. Sveikatos netolygumų mažinimo Lietuvoje 2014–2023 m. veiksmų plano 6 priedo ,,Efektyvios sveikatos priežiūros prieinamumo gerinimo neįgaliesiems krypties aprašas“  23.2 papunktyje numatyta: „23.2. aprūpinti reikiama infrastruktūra bei priemonėmis, gerinančiomis sveikatos priežiūros paslaugų fizinį prieinamumą neįgaliems žmonėms (prievažos, garsiniai signalai akliesiems, informacijos pasiekiamumo iniciatyvos (pagyvenusiems žmonėms ar silpną regėjimą turintiems žmonėms, akliesiems) ir kt.Medicinos įranga gali būti įsigyjama pagal 12.1 ir 12.5 papunkčiuose numatytas veiklas ir baigtinis sąrašas pateikiamas 39 p. lentelės 4 papunktyje.  |
| **39 p.**  | ***Ar įgyvendinant projektą, pagal šią priemonę, vykdant 12.1 ir 12.5 veiklas, bus galima įsigyti automobilius? Jei taip, tai kiek vienetų galima bus jų įsigyti?*** | Taip, vykdant 12.1 ir 12.5 veiklas, Aprašo 39 p. lentelėje numatytos tikslinių transporto priemonių įsigijimo išlaidos, jų kiekis nėra ribojamas. Pažymėtina, kad automobilių poreikis privalo būti pagrįstas ir skirtas nurodytų veiklų įgyvendinimui.Taip pat atkreipiame dėmesį, kad tikslinių transporto priemonių finansavimo vertė negali viršyti 25 000 eurų. Jei automobilio vertė yra didesnė, tokiu atveju į projekto biudžeto lentelę turėtumėte įtraukti finansavimo sumą (25 000 Eur ES ir BF lėšos) plius minimalus nuosavas indėlis (7,5 proc.), o likusią sumą turėtumėte nurodyti prie tinkamumo finansuoti reikalavimų neatitinkančių išlaidų (paraiškos 12 lentelė).  |
| **39 p.** | ***Ar galima iš automobilių serviso įsigyti dėvėtą automobilį?*** | Ne, dėvėtų automobilių įsigijimo išlaidos nėra tinkamos finansuoti, nes vadovaujantis Taisyklių 421.3 p., įgyvendinant projektus, visais atvejais netinkamomis finansuoti išlaidomis laikoma naudoto turto įsigijimo išlaidos. Galima įsigyti tik naują automobilį. |
| **39 p.**  | ***Ar įgyvendinant projektą įgyvendinant 12.1 ir (arba) 12.5 p. veiklas galima iš projekto lėšų įsigyti TIK automobilį?*** | Taip, galima. Pažymėtina, kad automobilio įsigijimui yra apribotas finansavimo dydis – iki 25 000 Eur. Jei įsigyjamas daugiau, nei vienas automobilis, šis apribojimas taikomas kiekvienam įsigyjama automobiliui, t.y. jei planuojama įsigyti 2 automobilius, galimas finansavimas automobiliams iki 50 000 Eur.  |
| **39 p.** | ***Ar galima kompensuoti lizingu įsigyto automobilio išlaidas?*** | Automobilio įsigijimo išlaidos yra tinkamos finansuoti tik vykdant Aprašo 12.1 ir/ar 12.5 p. veiklas, taip pat jis turi būti būtinas projekto veikloms įgyvendinti. Jei automobilis jau įsigytas lizingu, automobilio įsigijimo išlaidos gali būti finansuojamos iš projekto lėšų, tačiau atkreipiame dėmesį, kad tinkama finansuoti TIK automobilio kaina, jokie papildomi mokesčiai, palūkanos nėra finansuojami. Taip pat automobilio nuosavybė turi pereiti projekto vykdytojui.  |
| **39 p.**  | ***Ar galima automobilį lizinguoti (nuomoti) projekto įgyvendinimo metu?*** | Apraše nurodyta, kad automobilis yra tinkamos finansuoti išlaidos pagal 4 projekto biudžeto kategoriją, t. y. prekių įsigijimas. Tai reiškia, kad tęstinės, periodinių mokėjimų išlaidos nėra tinkamos finansuoti – prekė (automobilis) turi būti įsigyta ir nuosavybė iš karto turi pereiti projekto vykdytojui. Jei automobilis bus įsigyjamas projekto metu, tinkamos finansuoti tik automobilio pirkimo išlaidos, lizingas nėra finansuojamas. Jei automobilis yra įsigytas iki projekto lizingo būdu, jau sumokėtas lizingo išlaidas galima kompensuoti, taip pat sumokant lizingo bendrovei likusią automobilio kainą, kad automobilio nuosavybė iš karto pereitų projekto vykdytojui. Taip pat atkreipiame dėmesį, kad tinkama finansuoti tik automobilio kaina (be palūkanų, sutarties mokesčio ir pan.). Automobilio nuoma nėra tinkamos finansuoti išlaidos, nes automobilio nuomos išlaidos galėtų būti priskiriamos tik kaip veiklos išlaidos projekto biudžeto 5 kategorijoje. Tačiau Apraše tokios išlaidos 5 biudžeto kategorijoje nenumatytos.  |
| **39 p.**  | ***Ar galima įsigyti brangesnį, nei 25 000 Eur automobilį? Ar yra nustatyta suma, iki kurios automobilio išlaidos tinkamos finansuoti?*** | Apraše nustatytas apribojimas yra finansavimo dydžiui, tai reiškia, kad automobilio kaina gali būti didesnė, nei 25 000 Eur, tačiau finansuojama bus iki šios sumos. Apraše taip pat nėra nustatyto apribojimo automobilio markei ar maksimaliai automobilio vertei, tačiau atkreipiame dėmesį, kad vadovaujantis Taisyklių 421.7 p. ir Rekomendacijų dėl projektų išlaidų atitikties Europos Sąjungos struktūrinių fondų reikalavimams 10.4 p., netinkamomis finansuoti išlaidomis laikomos išlaidos, kurios padidina projekto sąnaudas, proporcingai nesukurdamos pridėtinės vertės, t. y. netinkamomis finansuoti išlaidomis laikomos projektui sėkmingai įgyvendinti nebūtinos ir patikimo finansų valdymo principo neatitinkančios išlaidos, pavyzdžiui, projekto vykdytojo poreikius gerokai viršijančių techninių parametrų gaminių, prabangaus dizaino (apdailos) gaminių ar gaminių su projekto vykdytojui nereikalingomis funkcijomis (už kurias sumokama papildomai) įsigijimo išlaidos, prabangos prekių ar medžiagų įsigijimo išlaidos. Todėl, jei projekto metu planuojama įsigyti prabangų automobilį ar automobilį, kurio techniniai parametrai gerokai viršys projekto veikloms reikalingas funkcijas, visos šios išlaidos gali būti pripažintos netinkamomis finansuoti. |
| **39 p.**  | ***Apraše numatyta, kad automobilio finansavimas iki 25 000 Eur, statybos ribojamos 35 proc., taip pat nustatytos ribos DOTS ir opioidų kabinetams. Jei kaina yra didesnė, kur nurodyti papildomą pareiškėjo prisidėjimą?*** | Teikiant projektinį pasiūlymą regionų plėtros tarybai:Į preliminaraus projekto biudžeto lentelę (6 lentelė) įtraukiate finansavimo sumą (ES ir BF lėšos) plius minimalus nuosavas indėlis (7,5 proc.), o netinkamas išlaidas aprašote biudžeto lentelės 4 skiltyje. Teikiant paraišką CPVA:Į projekto biudžeto lentelę turėtumėte traukti finansavimo sumą (ES ir BF lėšos) plius minimalus nuosavas indėlis (7,5 proc.), o likusią sumą turėtumėte nurodyti prie tinkamumo finansuoti reikalavimų neatitinkančių išlaidų (paraiškos 12 lentelė).  |
| **39 p.** | ***Ar galima pagal Aprašo 39 p. įrangos sąrašą odontologo darbo vietai įsigyti tik lempą ir antgalius (nes turima kėdė yra tinkama naudoti), ar būtina įsigyti visą komplektą odontologo darbo vietos įrangos?*** | Pareiškėjas, įvertinęs savo poreikius iš šio sąrašo pasirenka tą įrangą, kuri yra būtina. Vadinasi, jei kėdė yra tinkama naudoti, o reikia atnaujinti tik lempą ir antgalius, galima įsigyti tik juos, nenumatant įsigyti ir odontologinės kėdės.  |
| **39 p.**  | ***Ar galima nustatyti šeimos gydytojo krepšio sudėtį ne pilna apimtimi kaip įsakyme numatyta, t.y. ne viską kas išvardinta pirkti, nes daug ko turime puikios būklės?Ar GMP darbuotojams galima pirkti krepšius ?***  | Įsigyti galite nebūtinai pilną komplektaciją tik turite paraiškoje paaiškinti, kodėl įsigyjama ne viskas, bei užtikrinti, kad krepšys bus pilnai sukomplektuotas (iš įsigyjamų ir turimų priemonių) ir bus galima teikti paslaugas. Apraše nurodyta, kad šeimos gydytojo krepšys vadovaujantis Lietuvos medicinos norma MN 14:2005. Ši medicinos norma nustato šeimos gydytojo veiklos sritis, teises, pareigas, kompetenciją ir atsakomybę, be to visa priemonė yra skirta pirminei ambulatorinei asmens sveikatos priežiūros paslaugų gerinimui, todėl krepšiai turi būti perkami šeimos gydytojams.  |
| **39 p.** | ***Ar turint ambulatorinės slaugos licenciją pagal 12.5 veiklą galima įsigyti vežimėlius ir vaikštynes, funkcines lovas?*** | Jei turite ambulatorinės slaugos licenciją ir atitinkate kitą 12.5 veiklai keliamą reikalavimą, t. y.  ASPĮ, kuriai numatomos investicijos, 2017-09-30 turi turėti prie asmens sveikatos priežiūros įstaigos prisirašiusių asmenų, tai galite įsigyti 12.5 veiklai skirtą įrangą, kuri išvardinta 39 p., tačiau paraiškos vertinimo metu turėsite įrodyti, kad ši įranga yra būtina projekto veikloms įgyvendinti. Vadovaujantis Ambulatorinių slaugos paslaugų namuose teikimo reikalavimų aprašu (patvirtinta 2015-12-18 SAM įsakymu Nr. V-1473), teikiant ambulatorines slaugos paslaugas, būtina įranga yra kompiuteris su spausdintuvu, mobilus elektrokardiografas, pulsoksimetras, kraujospūdžio matavimo aparatas, transporto priemonė ir slaugytojo krepšys. Vežimėliai, vaikštynės, funkcinės lovos nepatenka į minėtą ambulatorinės slaugos įrangos sąrašą, todėl kelia abejonių jų tinkamumas, todėl bus prašoma papildomo pagrindimo dėl tokios įrangos būtinumo ambulatorinių slaugos paslaugų teikimui. |
| **39 p.**  | ***Ar 12.5 p. veikla tinka privačioms klinikoms, kurios lanko savo pacientus namuose ir teikia savo paslaugas jų namuose, tačiau neturi slaugos ir palaikomojo gydymo, paliatyviosios pagalbos teikimo licencijos?*** | Apraše numatyta, kad tinkami pareiškėjai šiai veiklai yra asmens sveikatos priežiūros įstaigos, teikiančios slaugos, slaugos ir palaikomojo gydymo ir (ar) paliatyviosios pagalbos paslaugas, t.y. turinčios šiai veiklai reikalingas licencijas. Jei įstaiga tokios licencijos neturi, ji nėra tinkamas pareiškėjas ar partneris šiai veiklai vykdyti.  |
| **39 p.** | ***Ar tinkamos finansuoti investicijų projekto išlaidos?*** | Aprašo 39.5 p. numatyta, kad investicijų projekto parengimo išlaidos yra tinkamos, jei vadovaujantis 46.4 p. jį rengti privaloma. Investicijų projektas rengiamas, kai siekiama investuoti į ilgalaikį materialųjį ar nematerialųjį turtą, reikalingą viešosioms paslaugoms teikti ir kuriam įgyvendinti suplanuotų investicijų suma (atėmus PVM ir išlaidas apmokamas supaprastintai) viršija 300 000 eurų. Jei investicijų suma yra mažesnė, o pareiškėjas vis tik pasirengė investicijų projektą, tai tokios išlaidos nebus laikomos tinkamomis finansuoti išlaidomis, nes jos nėra būtinos.  |
| **39 p.** | ***Kam gali būti naudojamos netiesioginės išlaidos ir kaip už jas atsiskaityti?*** | Projekto biudžeto 7 kategorijoje nurodomos netiesioginės išlaidos yra apmokamos supaprastintai, pagal nustatytą netiesioginių išlaidų normą. Projektui taikoma fiksuotoji projekto išlaidų norma netiesioginėms išlaidoms skaičiuojama vadovaujantis Taisyklių 10 priedu. Netiesioginės išlaidos gali būti naudojamos projekto vadovo, projekto finansininko darbo užmokesčiui, patalpų, reikalingų projekto administravimui, nuomai, bei kitoms susijusioms projekto administravimui būtinoms išlaidoms. Jei projekto administravimui yra numatytos darbuotojų darbo užmokesčio išlaidos, netiesiogines išlaidas pagrindžiantys dokumentai neteikiami. Teikiant mokėjimo prašymus, nuo deklaruojamos tiesioginių išlaidų sumos yra sumokama ir atitinkama nustatyta netiesioginių išlaidų norma (t. y. tam tikras procentas nuo tiesioginių išlaidų sumos).  |
| **39 p.**  | ***Ar PVM išlaidos yra tinkamos finansuoti?*** | Vadovaujantis Taisyklių 421.2 p., PVM, kurį pagal Lietuvos Respublikos teisės aktus galima įtraukti į PVM atskaitą, net jeigu toks PVM į atskaitą įtrauktas nebuvo, bei PVM, kurį sumokėjo užsienio apmokestinamasis asmuo (kaip jis apibrėžtas Pridėtinės vertės mokesčio įstatyme), yra laikoma netinkamomis finansuoti išlaidomis. Kitais atvejais PVM yra tinkamos finansuoti išlaidos ir PVM gali būti įtrauktas į projekto biudžetą.  |
| **43 p.**  | ***Ar būtų tinkamos finansuoti lėšos jau įkurtiems DOTS kabinetams jas susigrąžinant iš šios priemonės?*** | Taip, patirtas išlaidas DOTS kabineto įrengimui galite kompensuotis,  jeigu šios išlaidos yra patirtos ne anksčiau kaip 2014 m. sausio 1 d. , su sąlyga, kad visos projekto veiklos nėra baigtos iki pareiškėjui pateikiant paraišką. Tokia sąlyga numatyta Taisyklių 403.1 p. Tai reiškia, kad jei projekto metu būtų prašoma tik kompensuoti jau patirtas DOTS kabineto įrengimo išlaidas ir nieko daugiau nebūtų planuojama įsigyti, tokiu atveju būtų laikoma, kad projekto veiklos yra baigtos. Tačiau, jei projekte numatoma kompensuoti jau patirtas DOTS kabineto įrengimo išlaidas, taip pat dar planuojama įsigyti baldus DOTS kabinetui, arba, pavyzdžiui, atnaujinti dar ir įstaigos šeimos gydytojų kabinetus, tokiu atveju būtų laikoma, kad projekto veiklos nėra baigtos įgyvendinti.  |
| **43 p.** | ***Projekto pareiškėjas bus Savivaldybės administracija ir prie projekto įgyvendinimo prisidės finansiniu indėliu. Projekto partneris PSPC  norėtų atnaujinti vaikų odontologijos kabinetą jau dabar, nelaukiant finansavimo sutarties pasirašymo. Ar gali dabar partneris įsigyti reikiamą įrangą savomis lėšomis? Kaip tai įforminti? Jungtinės veiklos (partnerystės) sutartyje? Koks bus kompensavimo mechanizmas įgyvendinant projektą? Ar prie paraiškos turės būti 2 viešųjų pirkimų planai: pareiškėjo ir partnerio?*** | Jei yra poreikis įsigyti įrangą, kuri yra tinkama finansuoti pagal Aprašo reikalavimus, ją galima įsigyti jau dabar. Tinkamos finansuoti išlaidos yra nuo 2014-01-01. Svarbu, kad teikiant paraišką visos projekto veiklos nebūtų baigtos įgyvendinti. Išlaidas gali patirti tiek pareiškėjas, tiek projekto partneris. Pasirašius projekto finansavimo sutartį, teikiamas projekto pirkimo planas, kuriame nurodoma, kas kokius pirkimus vykdys. Pirkimo vertes kiekvienas iš partnerių skaičiuojasi pagal savo įstaigos planus. Patirtos išlaidos kompensuojamos po projekto sutarties pasirašymo teikiant mokėjimo prašymus kompensavimo būdu, pateikus pirkimo dokumentus, kitus išlaidas pagrindžiančius dokumentus.  |
| **43 p.**  | ***Ar galima įtraukti išlaidas patirtas jau nuo 2014 m.? Ar galima dabar vykdyti kompiuterinės įrangos pirkimą ir vėliau jį įtraukti į projektą? Ar viešiesiems pirkimams yra taikomi specialūs reikalavimai ?*** | Pagal Aprašą tinkamos finansuoti išlaidos yra nuo 2014-01-01, todėl, jei dabar įsigysite kompiuterį, tokios išlaidos galės būti kompensuojamos, jei atitiks kitus Aprašo reikalavimus (pvz. kompiuteris su standartine programine įranga, visos projekto veiklos nebus baigtos ir kt.). Perkančiosios organizacijos visus pirkimus privalo atlikti vadovaujantis Viešųjų pirkimų įstatymu. |
| **V SKYRIUS****PARAIŠKŲ RENGIMAS, PAREIŠKĖJŲ INFORMAVIMAS, KONSULTAVIMAS, PARAIŠKŲ TEIKIMAS IR VERTINIMAS** |
| **46 p.** | ***Kam teikti projektinį pasiūlymą dėl projekto finansavimo?*** | Projektų planavimo procedūros vykdomos remiantis Regionų projektų planavimo tvarkos aprašu. Savivaldybių administracijos, įvertinusios situaciją savivaldybėje ir atsižvelgusios į poreikius ir galimybes, teikia projektinius pasiūlymus Regionų plėtros tarybos sekretoriatams, kurie įvertinę pateiktus projektinius pasiūlymus sudaro regiono projektų sąrašus. Atkreipiame dėmesį, kad projekto įtraukimas į regiono projektų sąrašą dar nereiškia projekto finansavimo. Projekto paraiška turės būti pateikta VšĮ CPVA, vertinama, o galutinį sprendimą dėl projekto finansavimo priims Sveikatos apsaugos ministerija.  |
| **51 p.**  | ***Kokia forma teikti paraišką CPVA – elektronine ar popierine?*** | Kai regiono plėtros taryba įtrauks projektą į sąrašą, paraišką rengsite ir teiksite CPVA. Paraiškos pildomos nustatytos elektroninės formos ir kartu su priedais teikiamos per iš Europos Sąjungos struktūrinių fondų bendrai finansuojamų projektų duomenų mainų svetainę (toliau – DMS). Metodinę medžiagą, kaip pateikti paraišką per DMS, galite rasti CPVA puslapyje <https://www.cpva.lt/lt/veikla/paramos-administravimas/es-fondu-investicijos-q6t3/mokomoji-medziaga.html> . |
| **54 p.**  | ***Kokie reikalavimai dėl įrangos pirkimų yra taikomi privačioms įstaigoms?***  | Įstaigos, kurioms netaikomas Viešųjų pirkimų įstatymas, įsigydamos prekes ar paslaugas, kurių išlaidos planuojama, kad bus finansuojamos Europos Sąjungos fondų lėšomis, privalo vadovautis Taisyklių 40 skirsnyje nustatytais reikalavimais. Jei privačios įstaigos veikla planuojamais pirkimų metais mažiau kaip 50 proc. finansuojama iš valstybės ar savivaldybių biudžetų arba kitų valstybės ar savivaldybių fondų lėšų, ji nėra kontroliuojama (valdoma) valstybės ar savivaldybių institucijų arba kitų šioje dalyje nustatytų viešųjų ar privačiųjų juridinių asmenų, greičiausiai jai Viešųjų pirkimų įstatymas nėra taikomas.Pateikiame papildomai Viešųjų pirkimų tarnybos nuorodas:[http://vpt.lrv.lt/uploads/vpt/documents/files/LT\_versija/Konsultacine\_medziaga/Perkanziosioms\_organizacijoms/VPI/kada%20tampu%20perkanciaja%20organizacija%20(2).png](http://vpt.lrv.lt/uploads/vpt/documents/files/LT_versija/Konsultacine_medziaga/Perkanziosioms_organizacijoms/VPI/kada%20tampu%20perkanciaja%20organizacija%20%282%29.png) <http://vpt.lrv.lt/uploads/vpt/documents/files/LT_versija/Konsultacine_medziaga/Perkanziosioms_organizacijoms/VPI/Ka%20daryti%20tapus%20perkanciaja%20organizacija.pdf> **Privačių ASPĮ gaunamos lėšos iš PSDF neturi būti laikomos kaip valstybės finansavimas, o vertinamos kaip įstaigos gaunamos pajamos.**  |
| **54 p.** | ***Ar kiekvienai planuojamai įsigyti prekei reikės pateikti tik po vieną komercinį pasiūlymą?*** | Projekto planuojamos išlaidos privalo būti pagrįstos. Tai gali būti komerciniai pasiūlymai, panašių įsigytų prekių sutartys, viešai prieinama informacija. Jei įranga yra tipinė, jos kainos viešai skelbiamos, tokiu atveju gali pakakti ir vieno komercinio pasiūlymo. Tačiau atkreipiame dėmesį į VPT išsakytą nuomonę: *„Viešųjų pirkimų tarnybos nuomone, norėdamos būti tikros, jog jų parengta techninė specifikacija sudaro prielaidas realiai tiekėjų konkurencijai (kas paskatina ir tiekėjų susidomėjimą pirkimu), perkančiosios organizacijos galėtų dar pirkimo inicijavimo ar pirkimo dokumentų rengimo (vėliausiai – jų tvirtinimo) metu įsitikinti, kad įsigyjamam pirkimo objektui nustatytų reikalavimų visumą atitinka bent trijų skirtingų gamintojų/tiekėjų siūlomos prekės, teikiamos paslaugos ar atliekami darbai.“*<https://vpt.lrv.lt/lt/naujienos/del-techninese-specifikacijose-nustatomu-reikalavimu-pagrindimo>. |
| **54 p.** | ***Ar komercinius pasiūlymus reikės pateikti su paraiška, ar su projektiniu pasiūlymu?*** | Su paraiška, kuri teikiama CPVA, turi būti pateikti komerciniai pasiūlymai. Ar jie turi būti pateikti su projektiniu pasiūlymu – gali atsakyti tik savivaldybė, kuriai teiksite projektinius pasiūlymus. |
| **54 p.**  | ***Jei projekte numatyti einamojo remonto darbai, kokius dokumentus reikia pateikti?*** | Aprašo 54 p. numatyta, kokius dokumentus reikia pateikti kartu su paraiška. Jei numatyti darbai, kuriems neprivaloma rengti statinio projekto, teikiami patalpų brėžiniai iš inventorinės bylos ir preliminarūs darbų apimčių žiniaraščiai, kuriuose nurodytos orientacinės darbų kainos, atitinkančios rinkos kainas, arba dokumentai, kuriuose nustatyta orientacinė patalpų einamojo remonto kvadratinio metro kaina, bei preliminarūs rangovų komerciniai pasiūlymai ir (arba) kainų apklausos suvestinė. |